section_heading: Povratak ili novi početak (1987. –)
paragraph_text: Jedanaesti studijski album, Vicious Cycle, izlazi 20. svibnja 2003. obilježavajući 30. godišnjicu objavljivanja prvog albuma. Poznati hitovi s albuma su "That's How I Like It", "Red, White & Blue" (dosegnuo 1. mjesto američkih ljestvica) te "The Way". Pjesmu "Mad Hatter" su posvetili Leonu Wilkesonu koji je preminuo tijekom snimanja albuma. Kreću na turneju The Vicious Cycle Tour, koja se protegnula i u 2004., tijekom koje je snimljen i dvostruki album Lynyrd Skynyrd Lyve: The Vicious Cycle Tour, a izdan je 22. lipnja 2004. Jedan je to od najboljih albuma grupe snimljenih uživo. Na njemu su gostovali i gudački glazbenici.